**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 31.07.2022, ORA 08:00 – 01.08.2022, ORA 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 01.08.2022, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 31.07.2022, la ora 11:30, **Avertizarea Hidrologică nr. 42,** valabilă în intervalul *31.07.2022 ora 12:00 – 01.08.2022 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Someşul Mare, Mureş, Olt, Argeş, Ialomiţa, Buzău, Siret, Prut, râurile din Dobrogea,* cu posibile depăşiri ale **COTELOR DE APĂRARE,** astfel:

**- COD GALBEN:** ,, *În intervalul 31.07.2022 ora 12:00 – 01.08.2022 ora 12:00 pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior (judeţul Maramureş), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Mureş - bazin amonte S.H. Glodeni (judeţele: Harghita şi Mureş), Niraj, Târnava Mică – bazin amonte S.H. Sărăţeni şi afluenţii aferenţi sectorului aval S.H. Sărăţeni – amonte S.H. Târnaveni, Târnava Mare – bazin amonte S.H. Odorheiu Secuiesc şi afluenţii aferenţi sectorului aval S.H. Odorheiu Secuiesc – amonte S.H. Mediaş (judeţele: Harghita, Mureş, Braşov şi Sibiu), Olt – bazin amonte S.H. Micfalău şi afluenţii aferenţi sectorului aval S.H. Micfalău – amonte Ac. Ioneşti (judeţele: Harghita, Covasna, Braşov, Sibiu, Vâlcea şi Argeş), Argeş – bazin superior, Dâmboviţa – bazin superior (judeţele: Argeş şi Dâmboviţa), Ialomiţa – bazin amonte S.H. Moroeni şi afluenţii aferenţi sectorului aval S.H. Moroeni – amonte S.H. Siliştea Snagovului (judeţele: Dâmboviţa, Prahova şi Ilfov), Prahova – bazin superior şi afluenţi bazin mijlociu şi inferior (judeţele: Prahova şi Buzău), Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa (judeţele: Braşov, Covasna, Buzău şi Prahova), Suceava – bazin superior şi afluenţi bazin mijlociu şi inferior (judeţul Suceava), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Bistriţa – bazin superior şi afluenţi bazin mijlociu şi inferior (judeţele: Suceava, Neamţ, Harghita şi Bacău), Trotuş – bazin amonte S.H. Ghimeş Făget şi afluenţii aferenţi sectorului aval S.H. Ghimeş Făget – amonte S.H. Vrânceni (judeţele: Harghita, Neamţ, Bacău şi Covasna), Putna – bazin superior şi afluenţi bazin mijlociu şi inferior (judeţul Vrancea), Bârlad – bazin superior şi afluenţi bazin mijlociu şi inferior (judeţele: Iaşi, Vaslui, Galaţi, Neamţ, Bacău şi Vrancea), Prut – afluenţii aferenţi sectorului amonte confluenţă cu Jijia, Jijia – bazin superior şi afluenţi bazin mijlociu şi inferior (judeţele: Botoşani şi Iaşi), Prut – afluenţii aferenţi sectorului aval S.H. Drânceni (judeţele: Vaslui şi Galaţi), râurile din Dobrogea (judeţele: Constanţa şi Tulcea).”*

**- COD PORTOCALIU:** ,, *În intervalul 31.07.2022 ora 14:00 – 01.08.2022 ora 08:00 pe râurile din bazinele hidrografice: Râul Negru – bazin superior şi afluenţi bazin mijlociu şi inferior (judeţele: Harghita, Covasna şi Braşov), Olt – afluenţii de stânga aferenţi sectorului aval S.H. Podu Olt – amonte S.H. Feldioara (judeţul Braşov), Argeş – bazin superior, Dâmboviţa – bazin superior (judeţele: Argeş şi Dâmboviţa), Ialomiţa – bazin amonte S.H. Moroeni (judeţul Dâmboviţa), Prahova – bazin superior (judeţul Prahova), Putna – bazin amonte S.H. Colacu (judeţul Vrancea).”*

Această **Avertizare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CONSTANŢA, COVASNA, DÂMBOVIŢA, GALAŢI, HARGHITA, IAŞI, ILFOV, MARAMUREŞ, MUREŞ, NEAMŢ, PRAHOVA, SIBIU, SUCEAVA, TULCEA, VASLUI, VÂLCEA şi VRANCEA (23 prefecturi) - COD GALBEN*;

- către prefecturile județelor: *ARGEŞ, BRAŞOV, COVASNA, DÂMBOVIŢA, HARGHITA, PRAHOVA, şi VRANCEA (7 prefecturi) - COD PORTOCALIU*.

**RÂURI**

**Debitele au fost, în general, în creștere**, ca urmare a precipitațiilor căzute in interval, sub formă de aversă și propagării, exceptând râurile din bazinele hidrografice: Crasna, Barcău, Crișuri, bazinele superioare ale Begăi, Timișului, Bârzavei, Carașului, Nerei, Cernei și cursurile inferioare ale Someșului, Mureșului, unde au fost în scădere.

Pe râurile din bazinul hidrografic Vedea, bazinele inferioare ale Jiului, Oltului, Argeșului, bazinul mijlociu și inferior al Bârladului și cursul Prutului, debitele au fost relativ staționare.

Debitele medii zilnice se situează în general la valori sub mediile multianuale lunare, cu coeficienţi moduli mai mici de 30%, mai mari (între 30-70%) pe râurile din bazinele hidrografice: Vișeu, Someşul Mare, Someșul Mic, Bega, Jiu (exceptând Amaradia), Prahova, bazinul superior al Mureșului, bazinul superior și mijlociu al Oltului, Buzăului, bazinul superior al Argeșului, bazinul mijlociu și inferior al Trotușului, cursul Siretului, cursul mijlociu al Bistriței. Cele mai mari valori (peste normalele lunare) se înregistrează izolat în bazinele superioare ale Bistriței, Trotușului, bazinele inferioare ale Buzăului, Prutului, bazinul mijlociu și inferior al Putnei, cursurile râurilor Bratia, Argeșel, cursurile superioare Mureșului, Prahovei și pe unele râuri din Dobrogea (Topolog, Hamangia).

În interval au fost emise trei **AVERTIZĂRI HIDROLOGICE** pentru fenomene imediate și o **ATENȚIONARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ nr. 42** din 31.07.2022.

În interval s-au situat peste **COTELE DE ATENȚIE** râul Doftana la stația hidrometrică Teșila (140+20)-jud. PH.

Se situează peste **COTA DE ATENȚIE** râul Topolog la stația hidrometrică Saraiu (300+70)-jud. TL.

**Debitele vor fi, în general, în scădere**, exceptând râurile din bazinele hidrografice: Vișeu, Iza, Tur, Târnave, bazinele superioare și mijlocii ale Oltului, Argeșului, Ialomiței, cursul Siretului, cursurile mijlocii și inferioare ale Someșului (aval s.h. Dej), Jiului, Buzăului, Rm. Sărat, Putnei, Trotușului, Bistriței, Moldovei, Sucevei, cursul superior și mijlociu al Mureșului și cursurile inferioare ale Begăi, Timișului, Bârladului, unde vor fi în creștere ca urmare a precipitațiilor prognozate, sub formă de aversă și propagării.

Pe râurile din bazinele hidrografice: Crasna, Barcău, Crișuri, Vedea, Prut, bazinele inferioare ale Oltului, Argeșului, Ialomiței, bazinul superior și mijlociu al Bârladului și pe râurile din Dobrogea, debitele vor fi relativ staționare.

Sunt posibile scurgeri pe versanţi, torenţi şi pâraie, viituri rapide şi creşteri mai importante de debite şi niveluri pe unele râuri mici din zonele de deal și munte, mai ales din nordul, centrul și nord-estul țării, ca urmare a precipitațiilor prognozate sub formă de aversă, izolat, mai însemnate cantitativ.

Se menține în vigoare **AVERTIZAREA HIDROLOGICĂ nr. 42** din 31.07.2022, până la ora 12:00.

**DUNĂRE**

**Debitul la intrarea în țară (secțiunea Baziaș) în intervalul 31.07.2022 – 01.08.2022 a fost staționar, având valoarea de 1850 m3/s**, sub mediile multianuale ale lunilor iulie (5350 m3/s) şi august (4300 m3/s).

În aval de Porţile de Fier debitele au fost în creștere ușoară pe sectoarele Gruia – Calafat și Galați – Tulcea și în scădere pe sectorul Bechet – Brăila.

**Debitul la intrarea în țară (secțiunea Baziaș) va fi în creştere (1900 m3/s).**

În aval de Porțile de Fier debitele vor fi în creştere pe sectoarele Gruia – Tr. Măgurele şi Isaccea – Tulcea şi în scădere pe sectorul Zimnicea – Galaţi.

**2.** **Situaţia meteorologică în intervalul 31.07.2022, ora 09:00 –01.08.2022, ora 06:00**

**Administraţia Naţională de Meteorologie** (A.N.M.) a emis în data de 31.07.2022, la ora 10:00, **Avertizarea Meteorologică nr. 90**, conform căreia:

**- COD GALBEN:** ,, *În intervalul 31 iulie, ora 10:00 – 01 august, ora 10:00, vor fi perioade cu instabilitate atmosferică temporar accentuată în nordul, nord-vestul, centrul, estul și sud-estul teritoriului. Vor fi averse descărcări electrice, intensificări ale vântului și izolat vijelii și grindină. În intervale scurte de timp sau prin acumulare, local, cantitățile de apă vor depăși 25...35 l/mp. Pe parcursul nopții aria manifestărilor de instabilitate atmosferică va fi în restrângere.”*

**- COD PORTOCALIU:** ,,*În intervalul 31 iulie, ora 10:00 – 01 august, ora 03:00, local în estul Moldovei, sud-estul Transilvaniei, nordul Munteniei și al Dobrogei, precum și în zona Carpaților de Curbură vor fi averse torențiale ce vor acumula local 40...60 l/mp. Acestea vor fi asociate și cu descărcări electrice, intensificări ale vântului și izolat grindină.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CĂLARAŞI, CLUJ, CONSTANŢA, COVASNA, DÂMBOVIŢA, GALAŢI, GIURGIU, HARGHITA, IALOMIŢA, IAŞI, ILFOV, MARAMUREŞ, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TULCEA, VASLUI, VÂLCEA, VRANCEA şi Municipiul BUCUREŞTI (33 prefecturi) – COD GALBEN;*

- către prefecturile județelor: *ARGEŞ, BRAŞOV, BUZĂU, COVASNA, DÂMBOVIŢA, GALAŢI, IAŞI, PRAHOVA, TULCEA, VASLUI şi VRANCEA (11 prefecturi) – COD PORTOCALIU.*

**ÎN ŢARĂ**

Vremea s-a răcit față de intervalul precedent și a devenit normală sub aspect termic, însă după-amiaza local în sudul țării a fost călduroasă și doar izolat în Dobrogea disconfortul termic a fost ridicat, unde indicele temperatură-umezeală (ITU) a atins și a depășit ușor pragul critic de 80 de unități. Instabilitatea atmosferică a fost accentuată în a doua parte a zilei și seara în Dobrogea, nordul și estul Munteniei și sudul Moldovei, dar pe arii restrânse și la cote mai reduse și în Transilvania și restul Moldovei. Au fost dezvoltări noroase convective, averse ce au avut și caracter torențial, frecvente descărcări electrice, intensificări ale vântului cu rafale în general de 55...65 km/h. Cantitățile de apă au depășit local 20...30 l/mp și pe alocuri 50...70 l/mp. În restul teritoriului cerul a fost temporar noros și ploi de scurtă durată s-au semnalat pe suprafețe mici, iar vântul a suflat slab și moderat, cu ușoare intensificări -viteze în jurul a 55 km/h în zona joasă și 75 km/h la munte. Temperaturile maxime s-au încadrat între 18 grade la Întorsura Buzăului și 32 de grade la Slatina, Caracal, Stolnici, Roșiori de Vede, București-Filaret, Videle, Giurgiu și Gorgova, iar la ora 6 se înregistrau valori termice cuprinse între 13 grade la Apa-Neagră, Târgu Logrești, Toplița și Joseni și 22 de grade la Sulina. În a doua parte a nopții s-a format ceață în sud-est.

***Observaţii:*** *de ieri dimineață de la ora 06 au fost în vigoare 9 mesaje pentru fenomene meteorologice periculoase imediate:*

*- 2 avertizări cod roșu emise de către SRPV Constanța;*

*- 6 avertizări cod portocaliu emise 3 de către SRPV Constanța, 2 de către CNPM pentru Muntenia și 1 de către SRPV Bacău;*

*- 1 atenționare cod galben emisă de către SRPV Constanța.*

**LA BUCUREŞTI**

Vremea a fost călduroasă după-amiaza cu o temperatură maximă, în scădere față de intervalul precedent, de 30 de grade la Afumați, 31 de grade în Băneasa și 32 de grade la Filaret. Cerul a fost temporar noros, iar dimineața și în a doua parte a zilei în unele cartiere au fost ploi slabe de scurtă durată. Vântul a suflat slab și moderat, cu ușoare intensificări pe parcursul zilei. La ora 6 se înregistrau 16 grade în Băneasa și 18 grade la Afumați și Filaret.

**3. Prognoza meteorologică în intervalul 01.08.2022, ora 09:00 –02.08.2022, ora 09:00**

**ÎN ŢARĂ**

Vremea se va ameliora sub aspectul manifestărilor specifice instabilității atmosferice. Cerul va fi variabil, cu înnorări temporare în cea mai mare parte a zonei montane, dar și în centrul, estul și sud-estul țării, unde mai ales ziua, local vor fi averse, posibil însoțite și de descărcări electrice. Vântul va sufla slab și moderat, cu unele intensificări la munte, în special pe creste, iar local și temporar și în est și în extremitatea de sud-vest. Temperaturile maxime se vor încadra în general între 24 și 31 de grade, iar cele minime între 9 și 20 de grade.

**LA BUCUREŞTI**

Cerul va fi variabil, cu înnorări temporare pe parcursul zilei, când vor mai fi condiții pentru ploi de scurtă durată și descărcări electrice. Vântul va sufla slab și moderat. Temperatura maximă se va situa în jurul valorii de 29 de grade, iar cea minimă va fi de 15...18 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Jiu***

Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

***Administraţia Bazinală de Apă Mureș***

Începând cu 29.07.2022, ora 09.00, la Barajul de Priza nr. 1 de pe r. Mureş, s-a oprit alimentarea operatorului Aquaserv prin pompele pentru alimentare accidentală şi s-a trecut pe alimentarea gravitaţională.

***Administraţia Bazinală de Apă Crișuri***

Începând cu 25.07.2022, în secţiunea Criscior, s-a intrat în prima etapă de restricţii. Volumul de apă prelevat este de 0.037 mc/s faţă de necesarul de 0.053 mc/s.

***Administraţia Bazinală de Apă Dobrogea-Litoral***

Referitor la atingerea nivelului, respectiv a debitului fluviului Dunărea, pe sectorul Chiciu (km 375) - Izvoarele (km 345) - Cernavodă (km 298) - Hârşova (km 238) şi braţ Măcin, pe sectorul Daeni - Măcin - Smârdan, corespunzatoare treptei 3 de restricţii conform prevederilor Planului de restricţii şi folosire a apelor în perioadele deficitare, pentru BH Dunăre 2021-2025, situaţia a fost transmisă începând cu data de 27.07.2022 către A.B.A. Ialomiţa Buzău, A.B.A. Prut şi S.G.A. Tulcea pentru sectoarele de Dunăre aferente fiecareia. CNE Cernavodă a intrat în faza de atenţionare / avertizare.

***Administraţia Bazinală de Apă Ialomiţa-Buzău***

În urma scăderii debitelor înregistrate pe râul Ialomiţa în 29.07.2022 au fost aplicate prevederile “Planului de restricţii şi folosire a apei în perioade deficitare”, pentru 3 sectoare pe râul Ialomiţa, astfel:

- Faza de atenţionare/avertizare: -Sector 3 - Râul Ialomiţa - p.h. Cosereni (av. cf. Prahova) - p.h. Siliştea Snagovului: -Sectorul 4, Râul Ialomiţa între p.h. Siliştea Snagovului - p.h. Târgovişte/ sect. de control Târgovişte/ St. hidr. Târgovişte.

- Faza de restricţii treapta a 3-a:-Sectorul 5 - Râul Ialomiţa între p.h. Târgovişte şi izvor/ sect. de control Moroeni/ St. hidr. Moroeni, pentru următoarele folosinţe: SC Cascada Laur SRL, Păstrăvăria Moroeni, Heidelberg Cement Fieni (Carpatcement), CATD Centrul Pucioasa, Racord conducta MHC Water Power (priza din Ac Pucioasa), Soceram Doiceşti Fabrica de BCA.

Se menţine aplicarea “Planului de restricţii şi folosire a apei în perioade deficitare pentru bh Dunăre 2021 – 2025” – faza de atenţionare/avertizare pentru secţiunile Brăila (P.H. Brăila), Vadu Oii (P.H. Gropeni) şi Feteşti (P.H. Vlădeni).

***Administraţia Bazinală de Apă Argeș Vedea***

Având în vedere scăderea accentuată a nivelului în lacul de acumulare Văcărești – r. Dâmbovița, în data de 20.07.2022 – ora 10.00 fiind înregistrat un nivel H = 234,60 mdMN < 240 cm NNR, precum și debitele afluente foarte mici, pentru refacerea stocului de apă din acumularea Văcărești – r. Dâmbovița (sursă de alimentare cu apă a populației municipiului București), începând cu data de 20.07.2022 – ora 10.00 s-a oprit din funcționare CHE Văcărești, fiind deschisă vana plană priză capitală pentru deversarea unui debit de 3,5 mc/s.

***Administraţia Bazinală de Apă Siret***

Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindeşti (pr. Horait, jud. Suceava) şi treapta a III-a pentru SPAAC Pătrăuţi (pr. Ciricau, jud. Suceava).

A***dministraţia Bazinală de Apă Olt***

Se aplică prevederile din „Planul de restricții și folosire a apei în perioade deficitare”, treapta a III-a pentru: S.C. Agropisc S.R.L. Sânpaul- Amenajare piscicolă în loc. Sânpaul, com. Mărtiniș, jud. Harghita; Comuna Belin, jud. Covasna - Zonă de agrement pentru practicarea pescuitului sportiv, loc. Belin, jud. Covasna (fosta S.C. Producție Barmar S.R.L., Sf. Gheorghe); S.C. Fishenda S.R.L., sat Sâncraiu, com. Ilieni, jud. Covasna (Transfer de la Asociația Județeană a Vânătorilor și Pescarilor Sportivi Covasna, mun. Sf. Gheorghe) - Complex Piscicol Reci, jud. Covasna - Incintele I şi II (apa este utilizată pentru compensarea pierderilor de apă anuale prin evaporaţie şi exfiltraţie din lacuri).

***Administraţia Bazinală de Apă Prut Bârlad***

Se aplică prevederile din „Planul de restricții și folosire a apei în perioade deficitare”, treapta a III-a pentru: S.C. PIRANIA SRL – piscicultura (jud Botoșani); S.C. CC&PES SRL - piscicultura, S.C. NORALEX SRL - piscicultura, S.C. ACVACOM SRL - piscicultura, S.C. MIHPES SRL - piscicultura, (jud Iași) și S.C. AQUAVAS S.A. VASLUI – Sucursala Vaslui din acumularea Soleşti (județul Vaslui).

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu (jud. Botoșani).

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

Direcția Comunicare